Profilul educatorului
· Statutul (poziţia ocupată în societate, implică drepturi şi obligaţii) profesional este în relaţie cu cel social, cu imaginea educatorului în societate. Statutul profesional acoperă şi sfera socială, dar şi cea pedagogică. N. Mitrofan a stabilit că un cadru didactic are:
· Un statut moral (conduită etico-morală)
· Un statut profesional-ştiinţific (pregătire de specialitate)
· Un statut psiho-pedagogic (aptitudini psihopedagogice, pregătire psihopedagogică)
· Statut psiho-social (deprinderi interpersonale)
Un bun educator are şi autoritate, în sens de prestigiu de care se bucură ca specialist prin cunoştinţele şi calităţile sale ca om.
Printre diverşii factori care intervin în procesul de învăţământ, personalitatea cadrului didactic se situează pe prim plan. Rolul cadrului didactic este acela de a selecta şi organiza in formaţiile ce vor fi asimilate de elevi, de a comunica inteligibil şi a argumenta aceste informaţii, de a orienta şi încuraja elevii, de a stabili cauzele unor insuccese etc. Toate acestea solicită anumite calităţi, trăsături de personalitate, competenţe.
· Structura personalităţii cadrului didactic: personalitate de bază şi personalitate cristalizată.
Personalitatea de bază se formează începând din copilărie, în mediul familial şi educativ. Ea cuprinde: trăsături temperamentale, care se vor transfera valoric în stilul de predare. Astfel, există ,,profesori distraţi’’, dar iubitori de copii şi iubiţi de aceştia, profesori ,,un munte de carte şi-o inimă de piatră’’ etc. Stilul didactic desemnează modul de conducere, desfăşurare a lecţiilor: ,,dirijist’’, ,,cooperant’’, ,,îngăduitor’’. Forma concretă a fiecărui tip este determinată de temperamentul cadrului didactic.
· Dintre trăsăturile temperamentale potrivite unui cadru didactic, amintim: echilibru în manifestare comportamentală, mobilitate afectivă, capacitate de adaptare, calm, răbdare. 
· Trăsăturile de voinţă şi caracter care dau distincţie educatorului sunt: 
· perseverenţa, 
· fermitate în îndeplinirea sarcinilor, 
· spirit de iniţiativă, 
· stăpânire de sine, 
· sinceritate, 
· obiectivitate, 
· simţul datoriei, 
· încredere în sine, 
· spirit de răspundere, modestie, spirit de disciplină, generozitate, altruism etc.
· In privinţa aptitudinilor, un educator are nevoie de o serie de însuşiri fizice şi psihologice care să îi asigure succesul în activitatea de instruire şi în cea de modelare a personalităţii celor pe care îi educă. 
Astfel, spiritul de observaţie, o gândire corectă, logică, memorie bună, limbaj clar în întocmirea documentelor, exprimare verbală corectă, aptitudini organizatorice, utilizarea aparaturii, inteligenţă, atenţie distributivă, sunt absolut necesare în această profesie. 
	Personalitatea cristalizată se construieşte în raport cu personalitatea de bază, care are în structura sa competenţele profesionale ale educatorului. 
Competenţa profesionala se referă la ansamblul de capacităţi cognitive, afective, motivaţionale şi manageriale, care interacţionează cu trăsăturile de personalitate. Un educator poate să iubească mult copiii, să fie cinstit, corect, dar să nu ştie cum să lucreze cu ei cel mai bine, cum să procedeze în anumite situaţii. 
· Este necesară acea măiestrie pedagogică, care nu este un complex de însuşiri înnăscute, ci se dezvoltă ca rezultat al pregătirii sistematice pentru a-şi dezvolta capacitatea de a acţiona în diferite situaţii de instruire, astfel încât să se ajungă la cele mai bune rezultate în educarea copiilor. Este rezultatul acumulării experienţei didactice, al stăpânirii unor metode variate, al aplicării creative a principiilor didactice. Măiestria pedagogică este exprimarea metaforică a ,,competenţei didactice’’, iar cel ce o dovedeşte este educatorul cu vocaţie.
· Un element al măiestriei pedagogice este tactul pedagogic, care se referă la măsură în exigenţe, în atitudine, în gesturi, vorbe şi în ton. Este vorba de un simţ al măsurii. Tactul presupune 
· autocontrol, stăpânire de sine, 
· sensibilitate, 
· putere de discernământ, de a ,,descifra’’ motivele reale ale conduitei elevilor şi de a lua decizii corecte privind elevii, dar şi activitatea de predare. 
· Tactul presupune capacitatea de a vedea în fiecare copil un exemplar unic şi în fiecare situaţie de instruire ceva nou şi original. El se câştigă pe parcursul dobândirii experienţei didactice.
Măiestria pedagogică a educatorului poate fi o expresie a unor aptitudini sau vocaţii speciale (înclinaţii pentru o profesie) pentru munca instructiv-educativă.
· Aptitudinea pedagogică (aptitudini didactice şi educative) este o aptitudine specială şi complexă ce vizează domeniul instructiv-educativ şi cuprinde trăsături de personalitate, competenţe de specialitate, psihopedagogice şi sociale, precum şi structuri morale.
Competenţa pedagogică derivă din rolurile educatorului, pe care le îndeplineşte în cadrul organizaţiei şcolare. Rolurile reprezintă aspectul dinamic şi situaţional al statutului de cadru didactic, cu privire la aplicarea drepturilor şi obligaţiilor precizate formal. 
Cadrul didactic îndeplineşte mai multe roluri:					
1. transmite informaţii pe care le selectează şi le prelucrează din punct de vedere didactic;
1. creează situaţii de învăţare (contexte pedagogice în care acţionează elementele: obiective, conţinuturi, sarcina de învăţare, metode de predare-învăţare-evaluare, resursele material, de timp cât mai favorabile pentru a atinge obiectivele pedagogice stabilite);
1. imaginează strategii de predare-învăţare care să asigure succesul şcolar;
1. dirijează, controlează şi evaluează învăţarea;
1. îndrumă şi sprijină elevii în activitatea de învăţare;
1. se implică în procesul de cunoaştere a particularităţilor individuale ale elevilor şi ale colectivului şcolar.
· Din aceste roluri, decurg dimensiunile competenţei profesionale a cadrului didactic:
1. competenţa ştiinţifică;
1. competenţa psihopedagogică;
1. competenţa psihosocială;
1. competenţa managerială.

0. Competenţa ştiinţifică şi tehnică:
1. asimilarea culturii generale (cunoştinţe de literatură şi artă, din diferite domenii ale ştiinţei şi tehnicii) şi a culturii de specialitate (din domeniile pe care le predă);
1. capacitatea de a organiza, selecta cunoştinţe corecte din punct de vedere ştiinţific;
1. capacitatea de a transfera, de a aplica cunoştinţele în practică;
1. capacitatea de a sistematiza cunoştinţele, de a investiga şi experimenta;
1. aptitudini de cercetare;
1. să aibă o bună pregătire de specialitate;
1. să fie informat la zi cu ceea ce-a apărut nou în domeniul ştiinţei pe care o predă;
1. capacitatea de înnoire a conţinutului în consens cu noile achiziţii ale ştiinţei domeniului;
1. folosirea calculatorului, tehnicilor audio-vizuale, aparatelor de laborator.
2. Competenţa psiho-pedagogică:
· asimilarea unor cunoştinţe de psihologie şi pedagogie pentru a putea acţiona în sprijinul dezvoltării personalităţii elevilor şi pentru a putea organiza activitatea didactică;
· capacitatea de a accesibiliza conţinutul la nivelul de înţelegere al elevilor;
· să stăpânească metodicile speciale ale predării obiectelor specifice învăţământului preprimar / primar;
· să suporte stresul;
· capacitate de proiectare didactică, de folosire a resurselor materiale şi umane;
· să ştie ce trebuie să facă şi cum trebuie să facă pentru a-şi atinge scopul;
· creativitate în desfăşurarea lecţiilor;
· capacitate în desfăşurarea lecţiilor;
· capacitate de aplicare a metodelor de predare-învăţare şi de evaluare;
· capacitatea de a lucra diferenţiat, în funcţie de particularităţile de vârstă şi individuale.
3. Competenţa psihosocială:
1. capacitatea de a stabili relaţii socio-afective adecvate cu elevii, colegii (simpatie, respect);
1. să dea dovadă de înţelegere, empatie, asertivitate;
1. tact pedagogic manifestat prin empatie, echilibru sufletesc, răbdare, perseverenţă, stăpânire de sine, spirit de dreptate în aprecierea elevilor;
1. capacitate de comunicare cu colegii, părinţii, elevii, cu anumiţi specialişti;
1. să-şi asume responsabilitatea;
1. utilizarea unor metode şi mijloace pentru a influenţa pozitiv clasa de elevi;
1. proiectarea şi realizarea activităţilor extracurriculare;
1. capacitate de cooperare cu colegii în rezolvarea unor sarcini;
1. formarea la elevi a capacităţilor de cooperare şi colaborare;
1. realizarea unor parteneriate în educaţie (cu alte instituţii, ONG-uri, Protecţia copilului, Poliţie etc.).
4. Competenţa managerială:
1. adoptarea unor stiluri educaţionale şi manageriale adecvate contextului;
1. capacitatea de organizare, coordonare a clasei;
1. capacitatea de a lua decizii;
1. abilitatea de a gestiona situaţii specifice;
1. administrarea corectă  recompensei şi pedepsei;
1. capacitatea de suportabilitate în condiţii de stres;
1. organizarea, planificarea muncii didactice şi educaţionale;
1. posibilitatea, capacitatea de a lua decizii rapide şi eficiente în anumite situaţii;
1. abilitatea de a soluţiona conflicte;
1. capacitatea de organiza elevii, de a-i mobiliza în desfăşurarea diferitelor activităţi;
1. capacitatea de a-i îndruma şi motiva.
Literatura pedagogică face multe referiri la personalitatea cadrului didactic oferind un model „ideal” al educatorului. Acest model include o suită de calităţi:
1. vocaţie (înclinaţie); 
1. însuşiri de ordin fizic (sănătate bună, integritatea organelor senzoriale, dicţie bună, să pronunţe clar şi corect, rezistenţă la oboseală etc);
1. calităţi intelectuale (inteligenţă cel puţin de nivel mediu; spirit de observaţie; gândire profundă; limbaj inteligibil, expresiv, clar, fluent; vocabular bogat, atenţie distributivă cu posibilităţi mari de concentrare; memorie bună);
1. însuşiri afective (dragostea de copii, dar nu lipsa exigenţelor, blândeţe, voioşie, generozitate, pasiune, entuziasm, empatie, rezistenţă la stres);
1. însuşiri morale:
1. fermitate, dârzenie, perseverenţă, răbdare, stăpânire de sine;
1. spirit de obiectivitate şi dreptate, cinste, modestie, optimism;
1. unitate între vorbă şi faptă, simţul măsurii, echilibru între exigenţă şi îngăduinţă;
1. simţul responsabilităţii (în mâinile sale se află viitorul copilului dar şi al patriei sale).

